Arvi Mägi

Arvi Mägi (sündinud 25. veebruaril 1949 Tartus) on eesti näitleja ja lavastaja.

 Elukäik 
Mägi lõpetas 1967. aastal Tallinna 1. keskkooli, seejärel 1971. aastal Tallinna Pedagoogilise Instituudi näitejuhtimise erialal. 

Ta töötas aastatel 1971–1989 Rakvere Teatris näitlejana. Mägi oli aastatel 1989–1993 Rakvere Teatri kunstiline juht ja 1993–1994 taas sama teatri näitleja. 1994–2015 töötas ta näitlejana Viljandi Ugala Teatris.Arvi Mägi, Eesti Teatriliit. Alates 2016. aastast osales mitmetes etendustes Kuressaare Teatris.Arvi Mägi. kuressaareteater.ee. 

Mägi on Eesti Teatriliidu (1974) ja Eesti Lavastajate Liidu liige (1993).

 Loominguline töö 
 Filmirollid 
 1981 miilits, "Keskpäev" mängufilm
 2010 Valdur Rukki, "Kättemaksukontor" teleseriall
 2010 eri rollid, "Kelgukoerad" teleseriaal
 2013 Ülo, "Hakkab jälle pihta" teleseriaal
 2013 arst, "Naabriplika" teleseriaal
 2015 Peeter, "Restart" teleseriaal
 2015 osatäitja, "Varjudemaa" teleseriaal
 2016 arst, "Klassikokkutulek" mängufilm
 Teatrirolle 
 1978 Agu Sihvka, Jaan Rannap " Agu Sihvka annab aru"
 1979 Juhan Liiv, Villu, Käkimäe Kägu; Juhan Liiv / Raivo Trass "Kui seda metsa ees ei oleks"
 1980 Peeglimeister Lauris ja Jaas Endla; Kalju Saaber "Virumaa leib"
 1981 Taavet, Mait Metsanurk / Raivo Trass "Taavet Soovere elu"
 1982 Miina, Lydia Koidula "Saaremaa onupoeg"
 1983 Richard Teine, William Shakespeare "Kuningas Richard Teine"
 1983 Joonas, Jaan Kross "Michelsoni immatrikuleerimine"
 1984 Cliff Lewis, John Osborne "Vaata raevus tagasi"
 1986 Bernardo, Leonard Bernstein "West Side’i lugu"
 1987 Jermolai Andrejevitš Lopahhin, Anton Tšehhov "Kirsiaed"
 1989 Thomas Wingfield, Tennessee Williams "Klaasist loomaaed"
 1991 Sauna Madis, A. H. Tammsaare / Illar Mõttus "Jumalaga, Vargamäe"
 1994 Carl, Iris Gower "Issid"
 1995 Vladimir Ivanovitš Nemirovitš‑Dantšenko, John Driver / Jeffery Haddow "Tšehhov Jaltas"
 1996 Kreon, Talvo Pabut "Oidipuse kompleks"
 1997 Kägu, August Kitzberg, Juhan Simm "Kosjasõit"
 1998 Sergei Dmitrijevitš Abrezkov, Lev Tolstoi "Elav laip"
 1999 Lipuvere Mart, Eduard Vilde "Vigased pruudid"
 2002 Karl Brezner, Ben Elton "Popcorn"
 2003 Madis Jarski, August Gailit / Peeter Tammearu "Toomas Nipernaadi"
 2005 Aleksei Aleksandrovitš Karenin, Lev Tolstoi "Anna Karenina"
 2006 Peter Ludvig von der Pahlen, Jaan Kross "Keisri hull"
 2008 Jerome, Jerome K. Jerome / Peeter Tammearu "Kolm meest paadis"
 2010 Peter Stockmann, Henrik Ibsen "Stockmannid"
 2010 Kaval-Ants, A. H. Tammsaare / Peeter Tammearu "Jürka"
 2011 Greybig, Peter Shaffer "Amadeus"
 2013 Jakob, Tõnu Õnnepalu "Sajand"
 2014 Georg von Linden, Toomas Suuman "Viimase öö õigus"
 2016 Aadu Hint, Urmas Lennuk "Paljasjalgne Debora"
 2019 Victor Neggo ja mõisnik; Urmas Lennuk "Tasa, vaikselt sõudvad pilved"
 2020 Turja Laas, August Mälk / Andres Särev "Õitsev meri"
 2023 Kalmer, Aarne Mägi "Külm supp"
 2023 raamatukaupmees, Antti Tuuri "15 meetrit vasakule" (Endlas)Arvi Mägi. Eesti Teatri Agentuur.
 Lavastused 
 1974 Guilherme Figueiredo "Don Juan"
 1975 Ardi Liives "Hüvasti, mereröövel!" (mängis Jaaku)
 1976 Hugo Raudsepp "Vedelvorst" (mängis Eedot)
 1991 Boriss Sandratski "Kuss! Elagu tšuktšid!"
 1992 Oscar Wilde "Tähtis on olla tõsine" 
 1993 Jaan Kross / Hendrik Lindepuu "Tulge minu juurde" 
 1993 Eeva Liisa Manner "Põletatud oranž" 
 1997 Marc-Gilbert Sauvajon "Ciao!" 
 2000 Merle Karusoo "Jõulupäev"

 Muud 
Kooliajal mängis Mägi lauatennist, kuulus Eesti noortekoondisse, võistles üleliidulisel koolinoorte spartakiaadil. 2001. aastal võitis Arvi Mägi Näitlejate Maailmamängudel lauatennises kuldmedali. 2002. aastal pälvis ta Näitlejate Maailmamängudel Budapestis hõbemedali, kui esikoha mängus võitis teda Ungari esindaja.Näitleja Arvi Mägi sai lauatennises hõbemedali. sport.postimees.ee, 25. juuni 2002. 

Ta on olnud aktiivne diskor kuni 1978. aastani. Mägi oli 1980. aastatel Rakvere teatris tegutsenud ansambli "
Lilleke" liige. 

Alates 2025. aasta lõpust mängib ta erukapten Leonhardi rolli telelavastuses Õnne 13.

 Isiklikku 
Tema elukaaslane on Kiiri Tamm, neil on kaks tütart.

Tunnustus
 1982 Ants Lauteri nimeline auhindTUNNUSTUS ARVI MÄELE. digar, Punane Täht, 14. oktoober 1982.
 1984 Eesti NSV teeneline kunstnik
 2017 Eesti teatri aastaauhindade parima meeskõrvalosatäitja nominatsioon Aadu Hindi rolli eest "Paljasjalgses Deboras"Nominendid 2017. Eesti Teatriliit.
 2021 Eesti teatri aastaauhindade parima meeskõrvalosatäitja nominatsioon Turja Laasi rolli eest "Õitsvas meres"Kõhklusi tekitanud roll tõi Arvi Mägile auhinnanominatsiooni. saartehaal.postimees.ee, 2. märts 2021.

 Viited 

Välislingid
Arvi Mägi Eesti Teatri Agentuuri kodulehel
Arvi Mägi Eesti Lavastajate Liidu kodulehel
Arvi Mägi andmebaasis IMDb
 Arvi Mägi Eesti filmi andmebaasis.
 Imet tabamas: Arvi Mägi. audioarhiiv, 12. detsember 1982.
 MUUSIKALINE TUND. Ansambel Lilleke. audioarhiiv,12. märts 1984. 
 Arvi Mägi. Kuressaare Teater, teatrijutud. videoarhiiv, 19. märts 2024.
 Arvi Mägi: mul on veel tahtmist laval olla. eeter.err.ee, 25. märts 2025.

Kategooria:Eesti näitlejad
Kategooria:Eesti teatrilavastajad
Kategooria:Eesti NSV teenelised kunstnikud
Kategooria:Sündinud 1949